cyanic-selkie/wikianc huggingface dataset:
Flimmerhår
Flimmerhår (medisinsk latin cilia eller flagella) er organellar i form av små utløparar eller hår på overflata av visse celler. Dei er om lag 10 mikrometer og finst på nokre celler både hjå eukaryotar og prokaryotar. Alle dyr har flimmerhår, medan dei er uvanlege i plantar.
Flimmerdyr eller infusjonsdyr (Ciliophora) er eincella organismar som er kledde med flimmerhår heile eller delar av livet.
Flimmerhår hjå menneske
Menneske har rørlege flimmerhår i epitelet i luftvegane og i eggleiarane. Det sit 200–300 flimmerhår på éi celle. Håra rører seg saman og kan dermed «feia» eit slimteppe av avfall, som døde celler eller infeksjonsceller, mot dei sentrale luftvegane slik at dei kan hostast ut. Flimmerhåra i eggleiarane fører eggceller frå eggstokkane mot livmora.
Sjukdom
Nedsett funksjon av flimmerhåra i luftvegane kan føra til stadige luftvegsinfeksjonr. Dette kan vera ein medfødd defekt (primær ciliær dyskinesi) eller vera ei følgje av røyking.
Roy Jacobsen
Han debuterte i 1982 med novellesamlinga Fangeliv som han fekk Tarjei Vesaas' debutantpris for. Han var nominert til Nordisk Råds Litteraturpris for romanane Seierherrene i 1991 og Frost i 2004.
Bøkene hans har vorte omsette til mellom anna dansk, tysk, svensk, engelsk, polsk, finsk, islandsk, nederlandsk, rumensk og albansk.
Foo Fighters av Foo Fighters
Foo Fighters er debutalbumet til musikkgruppa med same namn, Foo Fighters. Frontfiguren i Foo Fighters, Dave Grohl, var den einaste medlemmen i gruppa då plata blei spelt inn. Dette gjer at alle spora er tatt opp av Grohl, der han speler alle musikkinstrumenta sjølv. Eit unntak er songen X-Static der Greg Dulli speler gitar.
Gruppa Foo Fighters, med Nate Mendel som bassist, Pat Smear som gitarist, og William Goldsmith som trommis, blei oppretta av Grohl etter at albumet blei gjort ferdig for å promotere det under ein turné.
Plata blei utgjeven i 1995 gjennom Roswell og Capitol Records.
Tommy Dorsey
Thomas «Tommy» Dorsey var ein amerikansk jazztrombonist og storbandleiar. Han har fått ei stjerne på Hollywood Walk of Fame.
Han var bror til Jimmy Dorsey.
Kovvatnet i Alta
Kovvatnet (nordsamisk Buođgajávri) er eit vatn som ligg i Alta kommune i Vest-Finnmark i Troms og Finnmark fylke.
Seiersten stadion
Seiersten stadion er eit fotballstadion i Frogn kommune, ved nedkøyringa til Drøbak. Seiersten er kjent som ein av dei betre grasbanane i landet med ein intim atmosfære. Banen er heimebanen til DFI – Drøbak/Frogn Idrettslag.
Frøylandsvatnet i Sandnes
Frøylandsvatnet er eit vatn som ligg i Sandnes kommune i Rogaland, i Hommersåk, sør for tettstaden Riska.
Seiersten stadion
Klubben har rekorden for talet på opprykk i påfølgjande sesongar, tre på rad, der det fjerde året enda med kvalifikasjonsspel for Tippeligaen. Klubben har for det meste spelt i 2. divisjon.
Frøylandsvatnet i Sandnes
Frå Frøylandsvatnet renn Frøylandsbekken vidare til det kunstige tjernet Stemmen, der vatnet blir leidd ut i Hommersåkvågen i Riskafjorden.
Bernt Rougthvedt
Bernt Rougthvedt er ein norsk historikar og forfattar busett i Skien.
Rougthvedt har skrive biografiar om Sven Elvestad, nazi-politimeisteren og kriminalforfattaren Jonas Lie og nazisten Per Imerslund. Saman med Terje Emberland har han også skrive kriminalhøyrespel om Knut Gribb og kriminalromanar om journalisten Erik Erfjord.
Kjæsvannet
Kjæsvannet (samisk: Keaisajávri) er ein innsjø som ligg i kommunane Porsanger og Lebesby i Troms og Finnmark.
Kalli-
Kalli- (av gresk kalos) er ei førestaving i framandord med tydinga «skjønn, vakker, god».
Ask og Embla
Ask og Embla var ifylgje norrøn mytologi dei to fyrste menneska. Frå desse to skal alle menneska som bur i Midgard stamma.
Eddadiktet Voluspå fortel i strofene 17 og 18 at gudane Odin, Høne og Lodur fann mannen Ask og kvinna Embla som to trestammar på ei strand, og gav dei menneskeleg liv og eigenskapar. Snorre Sturlason gjev ein noko annleis versjon ved å seie i si «Edda» (i bolken Gylfaginning) at det var «Bors søner», dei tre gudane Odin, Vile og Ve, som fann dei to stokkane og gav dei liv og eigenskapar. Truleg ligg framstillinga i Voluspå nærast dei mytane som var herskande i heiden tid.
Den trestamma som vart til mann, Ask, er utan tvil stamma av eit asketre, slik det både går fram av ordet sjølv, og av at treet ask vart brukt i skaldekvad som kjenneteikn på mann eller krigar. Snorre Sturlason gjev fleire døme på dette i si «Edda» (i bolken Skaldskaparmål), der han òg gjer greie for korleis menn kan kjenneteiknast i skaldekunsten ved mellom anna mannlege trenamn, og kvinner ved kvinnelege trenamn.
Det finnast ikkje same etymologisk samband mellom kvinnenamnet Embla og eit av dei kjende treslaga, slik som for mannen Ask og asketreet. Dette har ført til mange ulike framlegg til kva slags vekst som har vore meint med namnet Embla, framande artar som vinranken har vore blant alternativa,og tanken om namnet i det heile har hatt med ein vekst å gjere, har vore på banen. Soleis kan namnet koma av *ammilôn 'vesle godmor'.
Eit alternativ, lansert i siste halvpart av 1800-talet av Sophus Bugge, var at Embla hadde med ordet for almetreet å gjere. Men heller ikkje dette høver reint språkleg. I mytologisk samanheng ser det dessutan ut til at almen har representert det mannlege, ettersom ein krigar vert omtala som «åtakshard alm» i eit skaldedikt Snorre gjev att i Skaldskaparmål.
Kva slags tre som løyner seg bak ordet Embla og har kjenneteikna den fyrste kvinna, er difor uvisst. Truleg må gåta løysast på grunnlag av dei tankane og ideane om verda og menneska som kan utleiast av mytologien og det arkeologiske materialet etc. Mistelteinen, den einaste veksten som det kunne lagast pil av som guden Balder kunne drepast med, har vorte lansert som eit alternativ i ein slik samanheng. Balder vart drepe under tilskipinga av verda, ikkje som eit varsel om at Ragnarok var i kjømda, slik denne hendinga vanlegvis vert tolka som, og myten gjev mellom anna forklåringa på korleis mistelteinen vart endra frå å vere ei plante som veks i jorda til å verte ei plante som veks oppe i andre tre. Før Balder vart drepe, har soleis den alltid grøne mistelteinen vore eit sjølvstendig tre til liks med andre tre, og kan på same vis som asken ha vore den eine av dei to trestammane som gudane gav menneskelege eigenskapar.
Torget i Nesodden
Torget er ein tettstad i Nesodden kommune i Viken. Staden har og ligg aust på Nesoddlandet, vel 6 km sørom Nesoddtangen.
Mellomalderkyrkja Nesodden kyrkje ligg her.
Yuji Ozaki (1985)
Yuji Ozaki er ein japansk fotballspelar.
Han spela for klubben Fagiano Okayama.
Koppar
Koppar, poke eller småpoke (variola) er ein svært smittsam og farleg virussjukdom hos menneske. Ein reknar at mellom 20 og 60 % av dei som vert smitta døyr av sjukdomen. Mange overlevande vert blinde på eitt eller begge augo grunna infeksjonar i hornhinnene. Inkubasjonstida er på 8–15 dagar. Første teikn på smitte er feber, så utslett som endrar seg gradvis til veskefylte blemmer (koppar). Mest alle får tydelege arr på huda etter at sjukdomen er lækt.
Ein trur at koppar tok livet av mellom 300 og 500 millionar menneske i det 20. hundreåret. Så seint som i 1967 rekna Verdas helseorganisasjon at 15 millionar menneske vart smitta, og to millionar døydde. Etter ein vaksinasjonskampanje med godt utfall, vart det siste utbrotet av sjukdommen registert i 1977 i Somalia, og sjukdommen vart erklært utrydda av Verdas helseorganisasjon i 1979. Koppeviruset vert lagra hos styresmakter i Sambandsstatane og Russland.
Juovvajávri
Juovvajávri (norsk Urvannet) er eit vatn som ligg i Alta kommune i Finnmark-området i Troms og Finnmark fylke.
Kalfatre
Å kalfatre (gjennom nederlandsk kal(e)fat(er)en frå arabisk qálfata, «tjørebre eit skip», kanskje er opphavet latin) vil seie å tette med stry mellomromma, natane, mellom plankane i skroget på skip, båtar og på båtdekk av tre, for deretter å forsegle med smelta bek, kitt eller høveleg kunststoff for å gjere det vasstett. Til å banke ned stryet i natane vert nytta ein tung hammar av tre og eit kalfatjarn. Å omkalfatre, som er å erstatte gamal nating med ny, altså å kalfatre omatt, er brukt i overført tyding om å snu opp-ned på noko.
Mihrab
Mihrab (persisk مهراب or محراب, arabisk ألمحراب pl. محاريب, nokre gonger mehrab eller mehraab) er ei nisje i ein moskévegg som syner qibla, det vil seie bøneretninga mot Kaba.
Mihrabar vart introdusert under Umayyade-kalifen al-Walid I (705–715). Tidlegare hadde ein brukt skilt for å visa qibla.
Det afghanske riksvåpenet og flagget viser ein mihrab.
Hirschthal
Hirschthal er ein kommune i distriktet Aarau i kantonen Aargau i Sveits. Kommunen har innbyggjarar  og eit areal på. Kommunesenteret ligg 442 meter over havet.
Kommunen ligg sentralt i Suhrdalen.
Genser
Genser er eit langerma strikkeplagg til overkroppen som ein tek på og av seg ved å trekka det over hovudet. Ein har gjerne genser på oppå andre klede, og kan bruka han både som inneplagg eller ytterplagg. Genser er som regel eit nokså laust, mjukt plagg og blir gjerne knytt til praktisk og uformell bruk, men har også vore brukt som moteplagg.
Historie
Namnet på plagget er avleidd frå engelsk gansey eller guernsey som viser til øya Guernsey i Den engelske kanalen. Øya har hatt ein strikkeindustri sidan mellomalderen. Ho blei særleg kjend for dei tettstrikka overdelane laga for sjømenn. Desse genserane blei strikka med tjukt garn på fleire tynne strikkepinnar og inneheldt naturleg lanolin, noko som gjorde dei nær vind- og vasstette. På 1800-talet blei det sag at det fanst Guernsey-genserar «i hamnene i størsteparten av verda». Dei blei særskild knytt til fiskarar og sjøfolk, og blei tekne i bruk som uniform i den britiske marinen på 1800-talet.
Genseren blei eit fritidsplagg frå rundt 1890-åra, først hovudsakleg brukt av menn til sport som golf og sykling. I løpet av 1900-talet fekk genseren ei vid utbreiing som både mote- og kvardagsplagg. Han blei også eit vanleg kvinneplagg. Den fargerike fair isle-genseren blei særs populær i 1920-åra då den unge prinsen av Wales (seinare kong Edvard VIII) brukte han i golfturneringar og let seg fotografera og måla med han. På 1940-talet blei det utvikla meir tettsitjande, kortare genserar, nokre gonger i kombinasjon med ei liknande strikkejakke som twinset. Seinare fekk ein også plagg som var mykje lengre, som genserkjolenn, eller lausare. På 2010-talet blei det rapportert om bruk av store genserar som ytterplagg att, utanpå jakker.
Utforming
Ein genser er sett saman av ein bol som omsluttar kroppen og erme som typisk dekkjer størstedelen av armen. Han har ofte ribbekantar ytst i ermene og nedst ved livet, og kan ha ulike former for krage oppe ved halsholet. Nokre genserar kan ha hette eller lommer, eller dei kan brukast med belte. Genserar kan vera einsfarga, mønstra eller eit bilete på den store flaten framme eller bak.
I den tradisjonelle strikkemåten på Guernsey strikker ein bolen rundt opp til halsholet, der ein avsluttar med ein trong ribbekant. Armhola blir klipte opp og sydde i kantane, før ein plukka opp maskar og strikka ermene derfrå. Ein bruker einsfarga fire- eller femtrådsgarn og ti-elleve strømpepinnar, og lager mønster ved hjelp av rett- og vrangstrikk. Marineblått er den vanlegaste fargen.
Moderne, masseproduserte genserar blir laga på strikkemaskin og kan vera i ei rekkje ulike garntypar. Collegenseren har til dømes svært tynt garn som gjev han eit tett stoff. På slike genserar kan ein trykka ulik dekor som skrift, tal eller bilete.
Damptraktorprodusentar
Damptraktorprodusentar er liste over føretak som produserte damptraktorar. Lista femnar om produsentar både av dampplogar og trekkmaskinar for jordbruk og vegtransport.
Johan Bojer
Johan Bojer var ein norsk forfattar fødd på Orkedalsøren (i dag Orkanger i Orkdal kommune.) Johan Kristoffer fekk ved fødsla etternamnet Hansen. Mora heitte Johanna Elgåen, frå Røros (1848-1884), medan handelsfullmektig Hans Bojer (Bøier) frå Kristiania (1822-1894) påtok seg farskapet. Mora var tenestejente i Trondheim, og foreldra budde ikkje i lag. Johan vart sett bort, og voks opp som fosterson hjå Mor Randi, Randi og Elias Fætten i Stadsbygd i Rissa kommune.
Han debuterte som forfattar i 1893. Frå 1895 til 1915 budde han i Paris.
I 1899 gifte han seg med Ellen Lange (1873-1932), syster til Christian Lous Lange.
Dødsstraff
Dødsstraff er ein straffemetode der ein tek livet av ein person som straff for eitt eller fleire påståtte brotsverk.
Nesten alle samfunn har gjennom historia nytta dødsstraff. Dei vanlegaste brotsverka som har vore knytte til dødsstraff opp gjennom historia er drap, valdtekt og grov vald, men blasfemi og opposisjon til styremaktene er òg vorte straffa slik ei rekkje stader.
Drap har til alle tider vore knytt til dødsstraff. I bibelsk tid var dødsstraff ved steining vanleg ved brot på religiøse tabu. I Noreg var landssvik i krigstid knytt til dødsstraff heilt fram til nyleg.
Dødsstraff i Noreg
Noreg avskaffa dødsstraff i 1979, men det var mogleg å gjeninnføre den ved ein krigssituasjon. Noregs engasjement med å få avskaffa dødsstraff internasjonalt gjorde at ein i 1991 forplikta seg på ein FN-avtale som forbyr, under alle omstende, å nytta dødsstraff. Den siste avrettinga (militær straffelov) her i landet vart utført i 1948. Sivil dødsstraff vart avskaffa ved den nye straffelova av 1902 og i perioden mellom 1842 og 1902 vart 40 personar dømde til døden. Berre ni av desse vart avretta og Kristoffer Nilsen Svartbækken Grindalen var den siste sivile som vart avretta i Noreg (i 1876). Den vanlegaste avrettingsmetoden på 1800-talet var halshogging.
Avrettingane på 1800-talet var ofte offentlege, med eit stort publikum til stades. Ein prest var ofte med på avrettinga. Det var ikkje uvanleg at presten og den dømde bad «Fader vår» då den dømde vart halshogd.
Etter andre verdskrigen vart 25 personar, mellom dei Vidkun Quisling, avretta i det såkalla landssvikoppgjeret. Den vanlege metoden for avrettingane var då skyting.
Dødsstraff i USA
36 av dei 50 delstatane i USA nyttar dødsstraff, i tillegg til dei føderale styremaktene. Kvar stat har eigne lover om dødsstraff. USA har alltid nytta dødsstraff, bortsett frå i ein periode mellom 1967 og 1976. 1 270 personar har vorte avretta sidan 1976 (pr. 1. september 2011). Totalt sat det i 2011 3 251 personar på dødscelle i USA. Delstatane Texas, Virginia og Oklahoma utfører flest avrettingar. Den mest nytta avrettingsmetoden i dag er giftsprøyta, som er tillaten i 37 av 38 delstatar. I Nebraska er berre den elektriske stolen tillaten. Tidlegare var henging meir vanleg.
Dødsstraff i verda
Dødsstraff er avskaffa i dei fleste europeiske landa, men vert enno nytta i mange utviklingsland og i USA. Dei fyrste landa som avskaffa dødsstraff i grunnlova, var Tyskland og Costa Rica, i 1949 (éin tysk delstat, Hessen, har formelt dødsstraff, men praktiserer ho ikkje).
Dei to siste avrettingane i Storbritannia fann stad (ved henging) i 1964, då det vart innført ein femårig prøvestans på dødsstraff. Prøvestansen vart gjort permanent i 1969. Fram til 1998 opna likevel lova for å døma til dødsstraff for høgforræderi i krigs- og fredstid. Etter det vart den siste fungerande galgen, som stod i Wandsworth-fengselet i London, demontert og fjerna.
I 1975 fann dei siste avrettingane i Spania stad (ved skyting), tre år før dødsstraffa vart oppheva ved lov. Det siste landet i Vest-Europa som nytta dødsstraff var Frankrike, der giljotinen vart nytta siste gong i 1977, for så å verta avskaffa fire år seinare.
Dei 12 landa som utførte flest avrettingar i 2004 var
Metodar for avretting
Menneske har funne opp ei rekkje metodar for avretting gjennom tidene. Det har skjedd ei utvikling av metodane. Eldre metodar er basert på høg grad av smerte, gjerne over lang tid, mens metodane som vert brukte no i regel er raske, «kliniske» og mindre smertefulle. Steining er eit klart unnatak frå dette. Alle metodar for avretting kan føre med seg stor fysisk og psykisk smerte. Særleg elektrisk stol og giftsprøyte har fått hard kritikk i dei seinare åra.
Metodar for avretting i bruk i dag
I dag brukast følgjande metodar til avretting i følgjande land:
Mutsumi Tamabayashi
Mutsumi Tamabayashi er ein japansk fotballspelar.
Han har spela for klubbane Fagiano Okayama, Matsumoto Yamaga FC og Ehime FC (2019).
Ettermiddagste
Ettermiddagste er eit lett måltid og terituale av britisk opphav. Måltidet består av te, bakverk, gjerne også brødmat og søtmat, og blir servert på fint servise. Det tradisjonelle tidspunktet for måltidet er mellom klokka 15 og 17. Ein kan ha ettermiddagste heime, som del av eit teselskap eller bestilla det i serveringsstader fleire stader i verda.
Namn
På engelsk kan ein kalla måltidet afternoon tea, high tea, low tea eller berre tea. Dei opphavlege nemningane er «afternoon» eller «low», etter tidspunktet ein pleier servera måltidet eller dei låge borda ein tradisjonelt åt det ved. «High tea» viste opphavleg til middagsmat servert ved høgare bord, men blir i dag også brukt om dette måltidet, truleg på grunn av dei høgtidelege konnotasjonane. Middag kan framleis heita «tea» på nokre engelske dialektar.
Ein kan vidare skilja mellom full tea, eit komplett måltid med brødmat og dessert, light tea, der ein et scones og noko søtt, og cream tea, med scones, syltetøy og krem, då gjerne i form av clotted cream (tjukna fløyte).
Historie
Ettermiddagste utvikla seg som eit eige måltid på 1800-talet, då tedrikking var blitt utbreidd i England og overklassen hadde middagsmåltidet sitt seint om kvelden. Ei utbreidd opphavssoge seier at hertuginne Anna av Bedford fann opp måltidet då ho fekk te og noko å bita i sendt opp til rommet sitt i den lange perioden før middag. Dette blei ein skikk ho inviterte vennar til. Etterkvart utvikla ettermiddagsteen seg til ein elegant affære med mange retter og serveringsutstyr. Særleg sosietetskvinner kledde seg opp og vitja kvarandre i små teselskap. Då dronning Viktoria byrja halda slike selskap blei dei større og meir formelle.
Skildring
Ettermiddagste består av te, ofte brygga med lause blad i ei tekanne av metall eller porselen. I kaféar og restaurantar som serverer slike måltid vil ein ofte kunne velja mellom fleire ulike typar te. Ein kan sjølv blanda sitron eller sukker og mjølk i teen.
Hovudretten i det fulle måltidet er som regel snittar i form av sandwichar som kan ha avskorne skorper og vera delte i små rektangel eller trekantar. Desse kan ha fyll som agurk, egg, ost, skinke, laks, gjerne blanda med majones eller med tilbehøyr som engelskkarse. Ved sidan av eller i staden for brødskiver kan ein ha crumpetar eller scones til teen. Desse blir som regel serverte saman med jordbær- eller bringebærsyltetøy og smør eller krem.
Kaker som er typiske for ettermiddagste er Victoria sponge (sukkerbrød pynta med melisdryss), battenbergkake, fruktkake, muffins og cupcakes. Ein kan også ha kjeks, som shortbread eller rich tea biscuit, til teen. Lemon curd, ein slags kompott av sitron, er anna vanleg tilbehøyr. Elles står ein relativt fritt til å velja tilbehøyr, og nyare retter som mousse og ostekake er også populære.
Ettermiddagste på visse serveringsstader kan verka eksklusivt og luksuriøst, noko som blir forsterka av nyskapinga «sjampanjete» og liknande, der ein serverer sjampanje eller musserande vin saman med måltidet.
Den beste ettermiddagsteopplevinga i London blir kåra årleg i The Tea Guild Awards.
Ettermiddagste i kulturen
Temåltidet gav namn til ein ny type laus og luftig kjole, tea gown ('tekjole'), typisk brukt utan korsett. Dette var ein mindre formell klesdrakt på 1800- og tidleg på 1900-talet som ein kunne bera heime og i mindre teselskap. Kjolen tilhøyrde ei rørsle kjend som Artistic dress som kjempa for enklare, meir naturlege klede enn det som var vanleg i samtida. Uttrykket tea gown eller tea dress blir framleis brukt på engelsk om lange eller halvlange kjolar som passar til fine høve, men ikkje er altfor formelle.
Ettermiddagste som britisk institusjon er nemnd av ei rekkje forfattarar, mellom anna i to berømte linjer av Rupert Brooke i diktet «The Old Vicarage, Grantchester», skrive i 1914, under den første verdskrigen:
I «Afternoon Tea» av The Kinks frå 1967 blir saknet etter ein kjærast gjeve uttrykk gjennom kor annleis ettermiddagsteen vil bli:
Kristen Skjeldal
Kristen Skjeldal er ein norsk skiløpar (langrenn) frå Voss. Han er medlem av Bulken Idrettslag.
Karriere
Kristen Skjeldal har 11 individuelle NM-titlar, derav seks på 5-mila. Den siste vann han i 2006. Ingen har fleire NM-gull på denne distansen enn han.
The Colour and the Shape
The Colour and the Shape er det andre studioalbumet frå Foo Fighters. Det vart lansert 20. mai 1997.
Spor
Alle songar er skrivne av Dave Grohl, Nate Mendel og Pat Smear, med unntak av markerte songar.
Sintra
Sintra (IPA []) er ein by og kommune i Lisboa-regionen i Portugal. Han er kjend for den romantiske arkitekturen sin, og er eit turistmål og sett på verdsarvlista av UNESCO.
Kali
Kali kan vise til fleire ting:
Komponisten John Bull
John Bull (fødd kring 1562 eller 1563, død 15. mars 1628) var ein engelsk komponist, musikar og orgelbyggjar. Han var ein kjend musikar frå virginal-skulen, eit cembalo-liknande instrument.
Hubertusburg-traktaten
Hubertusburg-traktaten (tysk Frieden von Hubertusburg) var ein fredsavtale signert 15. februar 1763 i Hubertusburg av Preussen, Austerrike og Sachsen. I lag med Paristraktaten markerte han slutten på sjuårskrigen og den franske og indianske krigen. Avtalen enda krigen på kontinentet utan store endringar i landegrensene slik dei hadde vore før krigen starta. Schlesien vart verande prøyssisk og Preussen hadde stige opp mellom stormaktene i Europa.
Komponisten John Bull
John Bull reiste mykje og vart kjend med musikkstilar frå mange europeiske land, særskild Nederland. I ung alder vart bull korsongar og kring 20 år gammal vart han organist ved Herefordkatedralen. I 1574 vart han kormeister ved katedralen og same året fekk han ei liknande stilling ved det kongelege kapellet til Kong Karl I i London.
Hubertusburg-traktaten
Austerrike hadde ønskt tilbake den rike provinsen Schlesien, som dei hadde tapt til Preussen i 1748 under den austerrikske arvefølgjekrigen. Dette var den store konflikten som førte til sjuårskrigen. Maria Teresia av Austerrike, erkehertuginne av Austerrike og dronning av Ungarn og Böhmen, fekk støtte frå Russland, Sverige, Sachsen, Spania og Frankrike, med mål om å gå til krig mot Preussen og deira allierte, Storbritannia. Det var kong Fredrik den store av Preussen som likevel gjekk ført til åtak og erobra Sachsen i 1756.
Komponisten John Bull
Bull tok utdanning som doktor i musikk ved både Cambridge og Oxford University (1589 og 1592). Frå 1597 vart han offentleg opplesar ved Gresham College i London, men kom på skeiv fot med leiinga og då han gifta seg i 1607 måtte han gå av. Han heldt derimot fram som organist ved det kongelege kapellet.
Hubertusburg-traktaten
Sjuårskrigen starta i 1756 og Preussen stod imot dei allierte styrkane til Austerrike, Russland, Frankrike og Sverige. I januar 1757 stemde mesteparten av Riksdagen (bortsett frå Hannover, Hessen-Kassel Braunschweig og Sachsen-Gotha) mot å gå til krig, men Fredrik oppnådde ønsket om å utvide påverknaden, makta og landområda til Preussen.
Gjennom den første halvdelen av krigen vann prøyssarane det meste. I slaget ved Rossbach den 5. november 1757, slo den prøyssiske armeen ein samla fransk og austerriksk arme. Dei slo austerrikarane i slaget ved Leuthen i 1757 og russarane i slaget ved Zorndorf i 1758. På dette tidspunktet kom Sverige inn i krigen og nesten heile Europa stod då imot Fredrik og lukka hans såg ut til å snu seg. I 1759 hadde Aust-Preussen vorte tapt til russarane og Berlin var erobra. Prøyssarane var no desperate.
Komponisten John Bull
I 1613 vart Bull skulda for utruskap og flykta til Nederland. Mange av manuskripta til Bull gjekk tapt under flukta frå England, men 120 kanonar, om lag eit dusin hymner og mange av klavermusikkstykka hans har overlevd.
Hubertusburg-traktaten
I 1758 slo ein engelsk-hannoveransk arme, som var allierte av Preussen og kommandert av Ferdinand av Braunschweig, franskmennene og okkuperte byen Münster. I 1759 invaderte austerrikarane Sachsen og dreiv ut prøyssarane.
To viktige hendingar førte til slutt til at prøyssarane igjen dominerte krigen. Den eine var aktiv støtte frå britane og hannoveranarane, som til no hadde vore inneffektive, men som no klarte å kjempe mot Frankrike. Den andre, og meir viktige, faktoren var at Russland og Sverige trekte seg ut av krigen i 1762. Dette skjedde då tsarina Elisabeth av Russland døydde og etterfølgjaren hennar Peter III steig til trona. Han var ein beundrar av Fredrik og signerte raskt ein fredsavtale med prøyssarane. St. Petersburg-traktaten i 1762 gav Preussen attende alle områda som Russland hadde erobra frå dei. Sverige gjorde fred same året.
Komponisten John Bull
I 1614 førte diplomatisk press frå England til at han vart sagt opp av erkehertug Albert som organist i Brussel, og i 1617 flytta han til Antwerpen der han vart organist i katedralen der. Her var han fram til han døydde.
Hubertusburg-traktaten
Austerrikarane var no aleine i aust og vart grundig slått i slaget ved Burkersdorf (juli 1762). Franskmennene hadde òg gått på fleire smellar. I Amerika hadde dei tapt Louisbourg (1758), Quebec (1759) og nokre område i Vestindia. I India hadde britane vunne ved Plassey (1757) og Pondichéry (1761) og øydelagd den franske makta her. Til sjøss hadde franskmennene teke Mahón frå britane (1757), men vart slått av Edward Hawke i Quiberonbukta (1759). Spania kom inn i krigen i 1761, men det var til lite nytte for Frankrike.
Etter langvarige forhandlingar mellom krigsmaktene, vart det til slutt fred mellom Preussen, Austerrike og Sachsen i Hubertusburg og mellom Storbritannia, Frankrike og Spania i Paris. Hubertusburg-traktaten medførte ikkje endringar i landegrensene, men Preussen hadde stige opp som ei europeisk stormakt i løpet av krigen. Med Paristraktaten hadde Storbritannia vorte den leiande kolonimakta i verda.
Komponisten John Bull
Bull av ein av komponistane i gullalderen til engelsk kor- og klavermusikk i lag med William Byrd og Thomas Tallis. Bull nytta ofte ein struktur med frie stemmer som markerer overgangsperioden frå renessansen til tidleg barokk, men kyrkjemusikken hans syner ein liknande kontrapunktisk kompleksitet som J. S. Bach seinare synte. Dei intrikate kyrkjesongane hans og heksakord-komposisjonane for orgel syner òg han var påverka av den kontinentale musikkstilen. Virignal-musikken hans har meir engelsk karakter, og er meir figural og drøymande. Med Bull vart den enkle melodiske stilen frå populære songar og folkesongar utgangspunkt for omstendelege klaverstykke.
Iešjávri
Iešjávri er ein innsjø i kommunane Alta, Kautokeino og Karasjok i Finnmark-området i Troms og Finnmark fylke. Innsjøen er det største i fylket, og har ei lengd på over 13 km frå nord til sør.
Allier
Allier (oksitansk: Alèir) er eit departementet sør i sentrale område av Frankrike kalla opp etter elva med same namn.
Historie
Allier er ein av dei 83 opphavlege departementa som vart oppretta under den franske revolusjonen den 4. mars 1790. Han vart danna frå delar av dei tidlegare provinsane Auvergne og Bourbonnais.
I 1940 valde Philippe Pétain og Vichy-regimet byen Vichy som hovudstad.
Geografi
Departementet ligg i regionen Auvergne og er omringa av dei franske departementa Cher, Nièvre, Saône-et-Loire, Loire, Puy-de-Dôme, og Creuse.
Følgjande elvar renn gjennom Allier:
Økonomi
Allier er det mest produktive jordbruksområdet i Auvergne. Vichy har lenge vore kjend for vatnet sitt, som vert eksportert til heile verda.
Demografi
Montluçon, Vichy og Moulins er dei største byane. Resten av deperatement består av mindre byar, hovudsakleg langs elvane. Departementet er generelt tynt folkesett. Folkesetnaden auka fram til slutten av 1800-talet på grunn av vekst i industrien i Montluçon og Moulins og utviklinga av varmekjeldene i Vichy. På denne tida hadde departementet over 420 000 innbyggjarar. Etter tap under den første verdskrigen stagnerte folkeveksten, bortsett frå ei lita auke i 1960-åra. Sidan den gong har folketalet minka litt frå 386 533 i 1968 til 344 721 i 1999.
Strömsunds kommun
Strömsunds kommun er ein kommune i Jämtlands län i Sverige. Kommunen grensar innanfor lenet til Ragunda kommun og Östersunds kommun i sør, og Krokoms kommun i vest, og utanfor til Dorotea kommun i Västerbottens län i nord og Sollefteå kommun i Västernorrlands län i søraust. Han grensar også til Røyrvik kommune og Lierne kommune i Noreg, begge i Nord-Trøndelag fylke. Administrasjonssenteret i kommunen er Strömsund.
Kommunen har sidan 1960-åra hatt ein jamn tilbakegang i folketalet. Når det gjeld terrenget i kommunen, finn ein høgfjell i nordvest og eit gradvis lågare terreng mot søraust. Kommunen har store skogar og mange elvar og vatn. Av næringsvegar er det noko industri, og kommunen er eit handelssentrum for den nordlege delen av Jämtland. Tettstaden Gäddede har ein del grensehandel frå norsk side. I tillegg finn ein skogbruk og treindustri, og metall- og næringsmiddelindustri i Strömsunds kommun.
Administrativ historikk
Området omfattar av sju sokn som i 1863 også vart til landskommunar. I 1893 kom Gåxsjö landskommun til då han braut ut av Hammerdals landskommun. Desse vart samanslegne igjen ved kommunereforma i 1952, samtidig som Bodums landskommun vart slegen saman med Fjällsjö landskommun (som då låg i Västernorrlands län) og Alanäs landskommun med Ströms landskommun. Frostvikens landskommun og Tåsjö landskommun vart ikkje påverka den gongen, for det var ikkje før i 1967 at Tåsjö vart innlemma i Fjällsjö.
I 1974 vart Strömsunds kommun oppretta gjennom samanslåing av kommunane Ström, Frostviken, Hammerdal og Fjällsjö, som i 1971 hadde vorte overførte frå Västernorrlands län til Jämtlands län. Den nye kommunen fekk namnet sitt etter administrasjonssenteret Strömsund. Strömsund var municipalsamhälle i åra 1901–1962, medan Hammerdals municipalsamhälle eksisterte i åra 1941–1965.
Den nye kommunen hadde ved opprettinga drygt 17 600 innbyggjarar, og såleis har folketalet minka med over 5 000 personar sidan midten av 1970-talet. Strömsunds kommun er ein utprega glesbygdkommune, der om lag 60 prosent av folkesetnaden bur i tettstader og 28 prosent i administrasjonssenteret.
Kommunevåpenet
Blasonering: «På eit delt skjold med den øvre delen i raudt, er plassert Strömsundsbron i svart silhuett. På den nedre delen, som er i sølv, blå straumar som førestiller vatn i Ströms Vattudal».
Masahiko Sawaguchi
Masahiko Sawaguchi er ein japansk fotballspelar.
Strömsunds kommun
Kommunevåpenet
Våpenet vart til gjennom ein konkurranse som vart utlyst i 1973. Våpenet er i strid med fleire heraldiske reglar og vart ikkje godkjent av statsheraldikaren, men utsegna hans er berre rådgjevande, så kommunen registrerte det likevel hjå Patent- och registreringsverket i 1974. Alle dei tidlegare kommunane som vart innlemma i den nye, hadde eigne våpen, men ein valde altså å bruke eit heilt nytt våpen i staden for eit av dei gamle.
Masahiko Sawaguchi
Han spela for klubbane FC Ryukyu og Fagiano Okayama.
Strömsunds kommun
Tettstader
Det er sju tettstader i Strömsunds kommun.
Mariakyrkja i Bergen
Kyrkja er ein basilika, ho har eit langhus med eit høgt midtskip og to lågare sideskip. Midtskipsmurane har arkaderekkjer med pillarar knytt saman med bogar og triforiegangar inne i murverket med todelte opningar inn mot kyrkjeromet. Det er ikkje klerestorievindauge over triforiegangane slik det vanlegvis er i ein basilika. Kyrkja har to vesttårn og fire portalar. Den vakraste er sørportalen som er seinromansk.
Historie
Kyrkja ligg bak den nordlegaste delen av Bryggen. Denne delen av Bryggen brende ned til grunnen i ein storbrann i 1955, og er erstatta med nybygg etter at det var gjort store arkeologiske utgravingar. No ligg Bryggens Museum rett attmed kyrkja på vestsida.
Mariakyrkja er truleg bygd ei gong på på 1100-talet, mellom 1130 og 1170. Mariakyrkja brende i 1198 og i 1248. Etter 1248 vart koret påbygd. Det opphavlege koret er den delen som ligg vest i koret.
Kyrkja var soknekyrkje for dei tyske kjøpmennene i Bergen mellom 1408 og 1766. Eit anna namn på desse kjøpmennene var hanseatane. Kyrkja vart teken over av kongen etter at dei siste bryggegardane hadde vorte selde. Etter den tid var Mariakyrkja kyrkje for den tyske kyrkjelyden i Bergen til ho i 1874 vart vanleg soknekyrkje. Fram til 1906 var det nokre tider gudsteneste på tysk. Sjølv etter den tid har kyrkja på folkemunne vorte kalla «tyskekirken» eller «tyskekyrkja».
Alterskåpet
Mariakyrkja har eit av dei finaste alterskåpa som finst i noka norsk kyrkje. Det er truleg laga i Lübeck mot slutten av 1400-talet. Det er tredelt og når det er ope, ser vi inn i ei framstilling av himmelen. Dette ser vi av di der er gullgrunn bak figurane. Figurane vert då omgjevne med eit himmelsk ljos. I midten er jomfru Maria med barnet. Kring henne er Olav den heilage, under han den heilage Antonius. På den andre sida er St. Katharina frå Alexandria og under henne St. Dorothea frå Cesarea i Kappadokia. På fløyene er alle apostlane med unntak av Judas. Judas er erstatta med Paulus. Når skåpet er lukka syner måleri på baksida med Jesus sin fødsel, Dei vise menn si tilbeding, den heilage Birgitta sin visjon slik ho fekk han på ei pilegrimsferd til Betlehem i 1372 og den såkalla gregormessa. Gregorsmessa gjev uttrykk for dogmet om at brødet og vinen bokstaveleg tala vart endra til Kristus sin lekam og blod. Framstillinga ovanfor av ei krossfesting er ei seinare tilføying.
Orgelet
Den fyrste organisten i Mariakyrkja er nemnd i 1563, so det er rimeleg å tru at kyrkja hadde orgel allereie då. Eit nytt orgel stod klart i 1865, og vart ombygt av Heinrich Ivers i 1928.
Det noverande orgelet vart bygt av Paul Ott frå Göttingen, Tyskland i 1974. Som dei tidlegare instrumenta var det ei gåve frå kyrkjelydar i den evangelisk-lutherske kyrkja i Tyskland.
Tsjekkoslovakia
Tsjekkoslovakia var ein stat i Europa som vart oppretta den 28. oktober 1918 av Tomáš Garrigue Masaryk som ein konsekvens av den fyrste verdskrigen. Tsjekkoslovakia vart oppretta på landområde frå det tidlegare keisarriket Austerrike-Ungarn. Det dreidde seg om dei historiske austerrikske landskapa Böhmen og Mähren, i tillegg til ein liten del av Schlesien. Frå Ungarn kom området som utgjer Slovakia etter 1993. Dei sudettyske områda av Böhmen, der det budde mest tyskarar, ynskte å vera ein del av Austerrike. Tsjekkoslovakiske styrkar marsjerte inn i området i 1918.
I 1938 vart dei sudettyske områda innlemma i Tyskland som fylgje av Münchenavtala. Mykje av det tsjekkiske forsvaret var bygd opp i området, så Tyskland kunne seinare lett ta resten av landet. Frå 1939 til slutten av den andre verdskrigen utgjorde den historisk austerrikske delen av området det tyske protektoratet Böhmen og Mähren. Slovakia vart gjort til ein eigen stat.
I 1945 vart Tsjekkoslovakia gjenoppretta under kontroll av Sovjetunionen.
I 1968 vart Tsjekkoslovakia invadert av Sovjetunionen, DDR og Folkerepublikken Polen, etter at landet hadde lagt seg på ein politisk reformkurs.
I den såkalla fløyelsrevolusjonen frå 16. november til 29. desember 1989 vart det kommunistiske styret forkasta, og Václav Havel vart innsett som president. Tsjekkoslovakia vart seinare oppløyst, og 1. januar 1993 inndelt i den nye staten Tsjekkia og det gjenoppretta Slovakia. Delinga av Tsjekkoslovakia er ofte vorte kalla ei «fredeleg skilsmisse», på grunn av at begge partar var samde om delinga.
Hovudstaden i Tsjekkoslovakia var Praha og mynteininga var tsjekkoslovakisk koruna.
Meänkieli
Meänkieli, eller tornedalsfinsk, er det språket som utvikla seg i den delen av finskspråkleg Nordkalotten som vart att i Sverige etter at Finland vart ein del av Russland i 1809. Sjølve ordet meänkieli tyder 'vårt språk' (ordet for 'vårt' ville på finsk ha vore meidän), og det vart frå gammalt av brukt for å markere skilnaden mellom eige språk og språket i Finland. Frå og med slutten av 1980-talet vart denne nemninga også brukt i meir offisielle samanhengar. Det er vanskeleg å seie kor mange det er som snakkar meänkieli, overslaga varierer frå 25 000 til 70 000 personar.
I utgangspunktet skilde ikkje dialektane på kvar side av Torne älv seg frå kvarandre, men etter 1809 har dei utvikla seg kvar sin veg. På finsk side har dialektane vorte påverka av standardfinsk både grammatisk og leksikalsk, store delar av kulturordforrådet som har komme til dei 200 siste åra er resultat av målmedvite språkplanlegging, på svensk side av Tornedalen har dei ikkje hatt del i denne utviklinga. På den andre side har meänkieli vorte påverka til ein viss grad av samisk, men særleg av svensk, gjennom ein målmedviten forsvenskingspolitikk dei siste hundre åra.
Utbreiing
Meänkieli blir snakka i Pajala, Haparanda, Övertorneå, og til ein viss grad i Kiruna og Gällivare, og av utflytta tornedalingar i andre delar av Sverige. Berre dei tre første kommunane ligg i Tornedalen, og nemninga tornedalsfinsk dekkjer eigentleg berre ein del av meänkieli.
Status
I dag er meänkieli eit av Sveriges offisielle minoritetsspråk, ein status det fekk av Sveriges riksdag den 2. desember 1999. Foreininga Svenska tornedalingars riksförbund-Tornionlaaksolaiset, STR-T. arbeider for å fremje meänkieli. Det finst daglege radiosendingar på meänkieli.
Meänkieli i skjønnlitteraturen
Den språklege og kulturelle utviklinga på svensk side av Tornedalen dei siste tiåra har vorte skildra av Mikael Niemi i romanen Populärmusik från Vittula (boka vart skrive på svensk, men er no omsett til meänkieli). Også andre forfattarar og songarar har skildra Tornedalen.
Idjajávri
Idjajávri er ein innsjø som ligg i Karasjok kommune i Finnmark-området i Troms og Finnmark fylke.
Masahiko Kimura
Masahiko Kimura er ein japansk fotballspelar.
Han spela for klubbane FC Gifu og Fagiano Okayama.
Presidentens fridomsmedalje
Presidentens fridomsmedalje, eng. Presidential Medal of Freedom, er den eine av USAs to høgaste sivile utmerkingar. Den blir tildelt personar som har ytt eit «særskild meritterande bidrag til den nasjonale tryggleiken eller nasjonale interesser for USA, for verdsfreden eller kulturelle eller andre betydningsfulle offentlege eller private strevnader».
Medaljen vart oppretta av president John F. Kennedy i 1963. Den bygger på Fridomsmedaljen, etablert av Harry S. Truman i 1945 for å heidre innsats under andre verdskrigen og for tryggleiksinteressene til USA. President Kennedy utvida med Presidentens fridomsmedalje verkeområdet til utmerkinga til også å gjelde innsats for samfunn, vitskap og kultur. Presidentens fridomsmedalje fekk òg ei anna inndeling enn det Fridomsmedaljen hadde og medaljen fekk heilt ny utforming.
Fjordingen
Fjordingen er ei avis som vert utgjeven i Stryn i Vestland fylke.
Fjellstrand
Fjellstrand er ein tettstad i Nesodden kommune i Viken. Staden har og ligg på vestsida av Nesoddlandet, ved Oslofjorden. Frå Fjellstrand er det ni kilometers køyring nordover til kommunesenteret Nesoddtangen.
Muhen
Muhen er ein kommune i distriktet Aarau i kantonen Aargau i Sveits. Kommunen har innbyggjarar  og eit areal på. Kommunesenteret ligg 433 meter over havet.
Kommunen ligg i nedre Suhrdalen. Han består av dei tidlegare sjølvstendige landsbyar som har vokse saman; Ober-, Mittel- og Untermuhen, samt Schwabistal.
Akira Marutani
Akira Marutani er ein japansk fotballspelar.
Han spela for klubben Fagiano Okayama.
Ragnhild Ellingsdotter Villand
Ragnhild Ellingsdotter Villand var ei norsk gardkjerring frå Hovet i Hol kommune. Ho var mor til dei åtte villandskarane og dotter av bygdehovdingen Elling Nilsson Villand.
Familie
Ragnhild vart gift med Ola Tolleivson Uppsata, kjend som Blank-Ola, i 1716 og fekk fire søner med han. Den første, Tolleiv, vart fødd utanfor ekteskap i 1714, medan far hennar sat på Akershus festning. For dette vart ho og Ola dømd til å gifte seg. Sønene Ragnhild hadde med Blank-Ola var dei fire eldste villandskarane:
Lars Reinton skriv at Ragnhild nok var meir storvaksen enn andre kvende på den tid. Attåt sat ho som arving til ein av dei største og rikaste gardane i Hol, og ervde det meste av sølvet etter Blank-Ola, første mannen, som døydde i 1724. I 1729 gifte ho seg oppatt med Ola Larsson Fossgard, og han vart far til dei fire yngste villandskarane:
Rettssak
I 1749 stemnde Ragnhild Ola Fossgard for retten, og saka avslørde at tilhøva for ekteparet ikkje var av dei beste. Vitneavhøyra avdekte at dei hadde kjekla meir enn godt var, og to av sønene. Ola og Svein, laut vitne i saka. Det kom òg fram at Ragnhild ikkje hadde vore grei mot første mannen sin.
I januar 1752 laut Ragnhild roe ei trette mellom Tolleiv, eldste son av Blank-Ola, og OIa, eldste son av Ola Fossgard. Tolleiv truga bror sin med øks, men Ragnhild stilte seg mellom dei og stirde Tolleiv ned med orda "Akta du å drepa bror din, fær du fysst hogge te me!" Tolleiv slengde øksa i veggen, tok eit vedtre og skauv mor si ut døra "for å hemne sin harm", seier kjeldene. Ragnhild fall og braut hofta.
Ragnhild døydde hausten 1752, truleg etter skaden ho fekk i tretta med sonen Tolleiv. Saka med Ola Fossgard var heller ikkje løyst. Ola døydde halvåret etter, i februar 1753. Tolleiv kom på festningen for skadeverket sitt.
Fagerstrand
Fagerstrand er ein tettstad heilt sør i Nesodden kommune i Viken, på vestsida av Nesoddlandet, ned mot Oslofjorden. Staden har. Det er vel 16 kilometers køyring nordover frå Fagerstrand til Nesoddtangen.
På Fagerstrand ligg Bakkeløkka ungdomsskole og barneskulen Myklerud skole.
Havvatnet
Havvatnet (samisk: Vuolit Áhpelanjávri) er ein innsjø som ligg i Måsøy kommune i Troms og Finnmark.
Moulins
Moulins er ein by og kommune sentralt i Frankrike, og préfecture (administrasjonsstad) i departementet Allier. Byen har litt over 20 000 innbyggjarar.
Historie
I februar 1566 gav byen namn til edikitet i Moulins, ein viktig kongeleg avgjersle som omhandla administrasjon av rettslege, føydale og kyrkjelege privilegium.
Transport
Montbeugny flyplass er ein liten flyplass nær Moulins.
William Byrd
Alt før han hadde avslutta stillinga si i Lincoln, i 1569 eller 1570, fekk han tilbod om jobb som gentleman (songar) ved koret i Det Kongelege Kapellet i London, fordi ein av dei faste medlemmene i dette koret, Robert Parsons, drukna i ei tragisk ulukke i River Trent. Her fekk han jobbe under dronning Elisabeth og i tillegg til å verke som songar, delte han òg organistarbeidet med den viktige komponisten Thomas Tallis, ein nær ven som vert rekna som læraren til Byrd. Med løyve frå dronninga mottok desse to komponistane einerett på utgjeving av musikk i 1575, det første av sitt slag i England og dette monopolet gjorde sjølvsagt at samarbeidet deira berre vart endå tettare. Som eit direkte resultat av denne posisjonen, gav Tallis og Byrd ut ei motettsamling saman same året, «Cantiones Sacrae», der begge komponistane hadde medverka med 17 motettar kvar, truleg for å hylle dronning Elisabeth, som til då hadde regjert i nettopp 17 år. Bortsett frå motettsamlinga var ikkje samarbeidet deira spesielt fruktbart og etter at Tallis døydde i 1585, fekk Byrd ha denne utgjevarretten heilt åleine fram til 1596, då Thomas Morley overtok.
Byrd flytta til Harlington i London i 1577 og budde der fram til tidleg på 1590-talet, før han flytte vidare til Stondon Massey i Essex, der han levde fram til han døydde 4. juli 1623. Rettnok viser register at Byrd heldt fram virket sitt i Det Kongelege Kapellet, og ein kan lure på kva som var årsaka til at han flytte frå London. Kanskje Byrd vart lei av hofflivet eller kanskje han rett og slett vantreivst som katolikk i eit protestantisk miljø. Ved å flytte til Essex oppnådde han i alle fall det å kunne leve ut den personlege trua si i langt tryggare omgjevnader. Som kjent så var det å sverje til ei anna kyrkje enn den gjeldande statskyrkja på denne tida ganske farleg, sidan mange vart avretta nettopp på grunn av slike haldningar. Særleg under dronning Maria Tudor, med tilnamnet «den Blodige», var dette direkte livsfarleg, men heller ikkje Elisabeth viste nokon nåde, trass i at ho var noko meir open omkring religionsspørsmålet.
Av dei mange verka til Byrds er det verdt å trekkje fram messene hans, «Cantiones Sacrae», «Gradualia», «Psalmes, Songs and Sonnets» og «The Great Service».
Gudinna Kali
Kali (devanagari काली, bengali কালী) eller Kalika (bengali কালিকা) er ei hinduisk gudinne som vert assosiert med evig energi. Som andre gudinner er ho den livgjevande Mora, men ho er også opphav til død og øydelegging. Kali tyder då også «den svarte». Ho vert dessutan rekna som gudinne for tid og endring, og nokre tilbed henne også som den endelege røynda.
Moltustranda
Moltu Skule har 54 elevar frå 1-7. klassetrinn. På Moltustranda er det også ein Coop-butikk, med ein eigen sosial krok i butikken for folk som vil slå av ein prat.
Bygda har eige idrettslag, Moltustranda IL, der fotballen står sentralt. Fotballaget spelar i 5. divisjon, og klubben har også eit aldersbestemt lag. Idrettsanlegget heiter Munkvoll stadion, og består av ei grasbane og ei grusbane.
Gudinna Kali
Ho er kjend så langt tilbake som om lag 600-talet, og er framleis svært populær, spesielt i Bengal. Kali er representert som hustrua til Sjiva, og på bilete står ho ofte oppå han. Ho vert elles ofte framstilt naken, smykka med avhogde hovud, i vill dans på slagmarka eller likbrenningsplassen. Sjølv med den fryktelege forma ho har, er Kali gjenstand for ekstatisk kjærleik (bhakti) frå tilbedarane, og ei rik hymnediktning, særleg på bengali, lovprisar henne. I kulten vert ho tilbedd i eigne tempel der ho får blodige offer, spesielt geiter. Kali vert gjerne identifisert med Durga, og er den fremste av dei ti mahavidjaene i den hinduiske tantrismen.
Moltustranda
Bygda hadde tidlegare eige skulekorps, men har det siste tiåret hatt skulekorps saman med nabobygdene.
Skrivemåten av namnet var tidlegare Moldtustranda med d.
går gjennom bygda.
There Is Nothing Left to Lose
There Is Nothing Left to Lose er det tredje studioalbumet frå Foo Fighters. Det vart lansert den 2. november 1999, og vann prisen for beste rockealbum under Grammy Award-utdelinga i 2000.
Hainan
Hainan er ein provins sør i Kina, ved Sørkinahavet. Han er den minste av alle provinsane i Kina. Kring hovudøya Hainan ligg om lag to hundre øyar fordelt på tre øygrupper utanfor sørkysten, landarealet på desse utgjer tre prosent av totalarealet i provinsen Hainan. Kina hevdar elles at dei sørlege Spratlyøyane og Paraceløyane høyrer med til Hainan. Hainan er ei av dei økonomiske spesialsonene som vart oppretta på slutten av 1980-åra, under den kinesiske leiaren Deng Xiaoping. Haikou er hovudstad i provinsen.
Namnet «Hainan» tyder 'Sør for havet'.
Geografi
Provinsen dekker eit areal på 33 920 kvadratkilometer og er Kinas sørlegaste provins. Han er såleis om lag like stor som Belgia.
John Travolta
John Joseph Travolta er ein USA-amerikansk skodespelar fødd i Englewood i New Jersey.
Hainan
Geografi
På Hainan finst berre få vatn. Vassreservoaret Songtao, nord for midten på øya, er største vasskjelda.